pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-IAM เปิดตัวบริษัทฯ อย่างเป็นทางการ พร้อมเปิดบูธแก้หนี้และจำหน่าย NPA
วันศุกร์ที่ 9 พฤศจิกายน 2561
IAM เปิดตัวบริษัทฯ อย่างเป็นทางการ พร้อมเปิดบูธแก้หนี้และจําหน่าย NPA
บริษัท บริหารสินทรัพย์ ธนาคารอิสลามแห่งประเทศไทย จํากัด (ไอแอม) เปิดตัวบริษัทฯ (Grand Opening) อย่างเป็นทางการ ภายใต้ชื่องาน “Refresh Credit by IAM”
ในวันนี้ (9 พฤศจิกายน 2561) บริษัท บริหารสินทรัพย์ ธนาคารอิสลามแห่งประเทศไทย จํากัด (ไอแอม) องค์กรรัฐวิสาหกิจ สังกัดกระทรวงการคลัง จัดงานเปิดตัวบริษัทฯ (Grand Opening) อย่างเป็นทางการ ภายใต้ชื่องาน “Refresh Credit by IAM” ณ ศูนย์การค้าเอ็มบีเค เซ็นเตอร์ ชั้น 5 โซน Outlet In Town
โดยในวันนี้ได้รับเกียรติจาก ผู้บริหารจากหน่วยงานภาครัฐ และบริษัทเอกชน อาทิเช่น ธนาคารแห่งประเทศไทย, สํานักงานคณะกรรมการนโยบายรัฐวิสาหกิจ, บริษัท เอ็มบีเค จํากัด (มหาชน), ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Bank), ธนาคารเพื่อการส่งออกและนําเข้าแห่งประเทศไทย (Exim Bank), บริษัท บริหารสินทรัพย์ สุขุมวิท จํากัด, บริษัท บริหารสินทรัพย์ กรุงเทพพาณิชย์ จํากัด (มหาชน), ธนาคารอิสลามแห่งประเทศไทย จํากัด เป็นต้น ให้เกียรติเข้าร่วมงาน พร้อมผู้สื่อข่าวและแขกร่วมงานอย่างคับคั่ง
ซึ่งนอกจากงานเปิดตัวบริษัทฯแล้ว บริษัทฯได้เปิดบูธให้คําปรึกษาการเจรจาหนี้ให้กับลูกหนี้ของบริษัทฯ ภายใต้โครงการ “ไม่เป็นหนี้เป็นลาภอันประเสริฐ” ตั้งแต่วันที่ 9 ถึง 11 พฤศจิกายน 2561 และนําทรัพย์สินรอการขาย (NPA) ของบริษัทฯ ออกมาจําหน่ายในราคาพิเศษ ในงานดังกล่าวอีกด้วย
สอบถามข้อมูลเพิ่มเติมติดต่อ ส่วนงานสื่อสารองค์กร บริษัท บริหารสินทรัพย์ ธนาคารอิสลามแห่งประเทศไทย จํากัด โทร.02-119-1498 ต่อ 3151 และ 3152
รัฐบาลไทย-ข่าวทำเนียบรัฐบาล-นายกรัฐมนตรี มอบโอวาทนักกีฬาไทยที่จะเข้าร่วมแข่งขันซีเกมส์ครั้งที่ 30  ให้มีความเข้มแข็งทั้งร่างกาย จิตใจ นำชื่อเสียงสู่ประเทศชาติ
วันพุธที่ 13 พฤศจิกายน 2562
นายกรัฐมนตรี มอบโอวาทนักกีฬาไทยที่จะเข้าร่วมแข่งขันซีเกมส์ครั้งที่ 30  ให้มีความเข้มแข็งทั้งร่างกาย จิตใจ นําชื่อเสียงสู่ประเทศชาติ
นายกรัฐมนตรี มอบโอวาทนักกีฬาไทยที่จะเข้าร่วมแข่งขันซีเกมส์ครั้งที่ 30  ให้มีความเข้มแข็งทั้งร่างกาย จิตใจ  นําชื่อเสียงสู่ประเทศชาติ
วันนี้ (13 พฤศจิกายน 62) เวลา 09.30 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มอบโอวาทเนื่องในโอกาสนักกีฬาไทยจะเข้าร่วมแข่งขันซีเกมส์ครั้งที่ 30 ระหว่างวันที่ 30 พฤศจิกายน -11 ธันวาคม 2562 จํานวน 1,473 คน พร้อมด้วย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ผู้จัดการทีม ผู้ฝึกสอน นักกีฬา เจ้าหน้าที่เข้าร่วม โอกาสนี้ พลเอกประวิตร วงษ์สุวรรณ รองนายกรัฐมนตรี ในฐานะประธานคณะกรรมการโอลิมปิคแห่งประเทศไทยในพระบรมราชูปถัมภ์กล่าวสรุปรายงาน
โอกาสนี้ นายกรัฐมนตรีได้กล่าวแสดงความยินดีนักกีฬาไทยทุกคนที่ได้เป็นตัวแทนประเทศไทย เพื่อไปเข้าร่วมการแข่งขันกีฬาซีเกมส์ ครั้งที่ 30 ณ กรุงมะนิลา เมืองคลาร์ก เมืองซูบิด และเมืองลูซอน สาธารณรัฐฟิลิปปินส์ แสดงให้เห็นถึงความมุ่งมั่นตั้งใจ ขยัน หมั่นเพียรมีวินัยในการฝึกซ้อมกีฬา จึงทําให้สามารถก้าวสู่การเป็นตัวแทนทีมชาติไทยได้ ซึ่งนักกีฬายังเป็นเสมือนทูตวัฒนธรรม จึงขอให้ทุกคนช่วยกันเผยแพร่วัฒนธรรมและเอกลักษณ์ความเป็นไทยผ่านสังคมออนไลน์ซึ่งเป็นหนึ่งช่องทางสื่อสารในปัจจุบัน ส่วนการแข่งขันกีฬาขอให้ระลึกอยู่เสมอว่า ชัยชนะจะต้องอยู่บนพื้นฐานของความมีน้ําใจเป็นนักกีฬา เคารพกติกา ให้เกียรติผู้ชม รู้จักแพ้ รู้จักชนะ เพราะการแข่งขันกีฬาเป็นการสร้างมิตรภาพและความสามัคคีให้เกิดขึ้น
ทั้งนี้ รัฐบาลเห็นถึงความสําคัญของการพัฒนาทรัพยากรมนุษย์ของประเทศ ส่งเสริมการเรียนรู้และพัฒนาทักษะของคนทุกช่วงวัย ควบคู่กับการเสริมสร้างสุขภาพอนามัย จึงนําการออกกําลังกายและการเล่นกีฬา มาเป็นเครื่องมือสําคัญในการเสริมสร้างสุขภาพให้แก่ประชาชน เพื่อให้คนไทยมีความเข้มแข็งทั้งร่างกาย จิตใจ และสติปัญญา คุณธรรม จริยธรรม เป็นทรัพยากรบุคคลที่มีค่าของประเทศ พร้อมทั้งสนับสนุนให้นําวิทยาศาสตร์การกีฬามาใช้พัฒนาศักยภาพด้านกีฬาทุกประเภท ให้นักกีฬาสามารถพัฒนาไปสู่นักกีฬาอาชีพ และมีความเป็นเลิศในเชิงกีฬา
ในตอนท้าย นายกรัฐมนตรีได้กล่าวขอบคุณคณะกรรมการโอลิมปิคแห่งประเทศไทย ในพระบรมราชูปถัมภ์ การกีฬาแห่งประเทศไทย ผู้สนับสนุนทัพนักกีฬาไทยทั้งภาครัฐ ภาคเอกชน ผู้ฝึกสอนและเจ้าหน้าที่ที่เกี่ยวข้อง ที่มีส่วนร่วมในการพัฒนาวงการกีฬาของชาติให้มีคุณภาพ พร้อมอวยพรให้นักกีฬาทุกคนประสบความสําเร็จในการเข้าร่วมการแข่งขันกีฬาซีเกมส์ ครั้งที่ 30 ในครั้งนี้ โดยขอให้ใช้โอกาสนี้ดู ศึกษาพัฒนาการของแต่ละประเทศเพื่อนํามาปรับใช้กับประเทศเรา นําชื่อเสียงและเกียรติภูมิมาสู่ประเทศชาติต่อไป จากนั้น นายกรัฐมนตรีได้ร่วมถ่ายภาพร่วมกับนักกีฬาทีมชาติไทยทุกคนด้วย
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. ขยายเวลาการให้บริการจ่ายเงินรางวัลสลากกินแบ่งรัฐบาล งวดวันที่ 16 มีนาคม 2563
วันจันทร์ที่ 30 มีนาคม 2563
ธ.ก.ส. ขยายเวลาการให้บริการจ่ายเงินรางวัลสลากกินแบ่งรัฐบาล งวดวันที่ 16 มีนาคม 2563
ธ.ก.ส. ขยายเวลาการให้บริการจ่ายเงินรางวัลสลากกินแบ่งรัฐบาล งวดวันที่ 16 มีนาคม 2563 จากเดิมสิ้นสุดวันที่ 1 เมษายน 2563 เวลา 12.00 น. เป็นวันที่ 2 พฤษภาคม 2563 เวลา 12.00 น.
ตามการเปลี่ยนแปลงวันออกรางวัลสลากกินแบ่งรัฐบาลงวดวันที่ 1 เมษายน 2563 เป็นวันที่ 2 พฤษภาคม 2563 นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เนื่องจากการประกาศพระราชกําหนดการบริหารราชการในสถานการณ์ฉุกเฉิน (พ.ร.ก.ฉุกเฉิน) อันเนื่องมาจากสถานการณ์การแพร่ระบาดของเชื้อไวรัสโคโรนา 2019 (COVID-19) ที่มีผลตั้งแต่วันที่ 26 มีนาคม – 30 เมษายน 2563 ทําให้สํานักงานสลากกินแบ่งรัฐบาลซึ่งเป็นหน่วยงานผู้ดําเนินการออกรางวัล ประกาศเลื่อนวันออกรางวัลในงวดวันที่ 1 เมษายน 2563 เป็นวันที่ 2 พฤษภาคม 2563 โดยระงับการจําหน่ายสลากกินแบ่งรัฐบาลในงวดวันที่ 16 เมษายน และงวดวันที่ 2 พฤษภาคม 2563 นั้น
ธ.ก.ส. ในฐานะหน่วยงานที่ให้บริการจ่ายเงินรางวัลสลากกินแบ่งรัฐบาล ขอแจ้งขยายเวลาให้บริการจ่ายเงินสลากฯ ผ่านเคาน์เตอร์สาขาของธนาคาร ของงวดวันที่ 16 มีนาคม 2563 จากเดิม สิ้นสุดการให้บริการจ่ายเงินรางวัลฯในวันที่ 1 เมษายน 2563 เวลา 12.00 น. เป็น วันที่ 2 พฤษภาคม 2563 เวลา 12.00 น. เนื่องจากสํานักงานสลากกินแบ่งรัฐบาลเปลี่ยนแปลงวันออกรางวัลสลากกินแบ่งรัฐบาลงวดวันที่ 1 เมษายน 2563 เป็นวันที่ 2 พฤษภาคม 2563 ทําให้การให้บริการจ่ายเงินรางวัลงวดปัจจุบันขยายเวลาถึงช่วงเวลาดังกล่าว โดยสามารถสอบถามรายละเอียดเพิ่มเติมได้ที่ Call Center 02 555 0555
รัฐบาลไทย-ข่าวทำเนียบรัฐบาล-กระทรวงยุติธรรม ผนึกกำลัง ๓ หน่วยงาน ผลักดัน “โรงเรียนยุติธรรมอุปถัมภ์”
วันศุกร์ที่ 5 ตุลาคม 2561
กระทรวงยุติธรรม ผนึกกําลัง ๓ หน่วยงาน ผลักดัน “โรงเรียนยุติธรรมอุปถัมภ์”
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีลงนามบันทึกข้อตกลงความร่วมมือ เรื่อง “โรงเรียนยุติธรรมอุปถัมภ์”
ในวันพฤหัสบดีที่ ๔ ตุลาคม ๒๕๖๑ เวลา ๑๓.๓๐ น.
ณ ห้องราชดําเนิน โรงแรมรอยัล ปริ๊นเซส เขตหลานหลวง กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีลงนามบันทึกข้อตกลงความร่วมมือ เรื่อง “โรงเรียนยุติธรรมอุปถัมภ์”
ด้วยความร่วมมือระหว่าง ๔ หน่วยงาน ได้แก่ กระทรวงยุติธรรม กระทรวงมหาดไทย
กระทรวงศึกษาธิการ และกรุงเทพมหานคร
โดยมีคณะผู้บริหารระดับสูงของหน่วยงานในสังกัด ๔ กระทรวงดังกล่าว เข้าร่วมฯ
เพื่อสนับสนุนโรงเรียนและสถานศึกษาในการสร้างความรู้ความเข้าใจ และปลูกฝังจิตสํานึกให้กับเด็กและเยาวชน
ทั้งในเรื่องของกฎหมายและกระบวนการยุติธรรม การมีระเบียบวินัย การเคารพและไม่ละเมิดสิทธิผู้อื่น
การสร้างภูมิคุ้มกันในการป้องกันตนเองมิให้ตกเป็นเหยื่อของยาเสพติดและภัยอาชญากรรม
หรือต้องตกเป็นผู้กระทําความผิด ภายใต้กรอบดําเนินงาน ๔ ด้าน ได้แก่ การป้องกันตนเองจากภัยสังคม
การสร้างจิตสํานึกและวินัยในตนเอง การรู้เท่าทันและห่างไกลยาเสพติด และการต่อต้านการทุจริตคอรัปชั่น
ทั้งนี้ มีโรงเรียนและสถานศึกษาเข้าร่วมโครงการประมาณ ๘๗๐ แห่ง
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ปัจจุบันสภาพสังคมไทยมีการเปลี่ยนแปลง
อย่างรวดเร็วทั้งในเรื่องของเศรษฐกิจ สังคม เทคโนโลยี และข่าวสารข้อมูล
ส่งผลให้เด็กและเยาวชนอาจจะไม่สามารถรู้เท่าทันสภาพสังคม มีค่านิยมและพฤติกรรมที่เบี่ยงเบน
ไปจากบรรทัดฐานที่สังคมยึดถือ ซึ่งจําเป็นอย่างยิ่งที่สถาบันทางสังคมต้องร่วมกันดูแล
และส่งเสริมภูมิคุ้มกันต่อภัยสังคมต่างๆ ให้แก่เด็กและเยาวชน
โดยการส่งเสริมให้เด็กและเยาวชนในโรงเรียนและสถานศึกษาเป็นทั้ง “คนดี” ควบคู่กับการเป็น “คนเก่ง”
ที่มีพร้อมด้วยคุณธรรม จริยธรรม และภูมิคุ้มกัน
การลงนามบันทึกข้อตกลงครั้งนี้ เป็นจุดเริ่มต้นของการบูรณาการความร่วมมือของ ๔ หน่วยงานหลัก
ซึ่งจะนําไปสู่การร่วมดูแล ส่งเสริม และสนับสนุนให้เด็กและเยาวชนในโรงเรียนและสถานศึกษา
เจริญเติบโตและพัฒนาศักยภาพได้อย่างเต็มที่ เพื่อเป็นต้นทุนที่มีคุณภาพของสังคมต่อไป
รัฐบาลไทย-ข่าวทำเนียบรัฐบาล-นายกฯ ให้กำลังใจบุคลากร สธ. นราธิวาส หลังเกิดเหตุไม่สงบ สั่งดูแลช่วยเหลือระยะสั้น-ยาวอย่างเต็มที่
วันอาทิตย์ที่ 30 ธันวาคม 2561
นายกฯ ให้กําลังใจบุคลากร สธ. นราธิวาส หลังเกิดเหตุไม่สงบ สั่งดูแลช่วยเหลือระยะสั้น-ยาวอย่างเต็มที่
นายกฯ ให้กําลังใจบุคลากร สธ. นราธิวาส หลังเกิดเหตุไม่สงบ สั่งดูแลช่วยเหลือระยะสั้น-ยาวอย่างเต็มที่
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ให้กําลังใจหมออนามัยและลูกจ้างของโรงพยาบาลส่งเสริมสุขภาพตําบลบ้านกาหนั๊วะ อ.ระแงะ จ.นราธิวาส หลังเกิดเหตุกลุ่มคนร้ายยึดโรงพยาบาลเพื่อก่อเหตุความไม่สงบ พร้อมทั้งสั่งการให้กระทรวงสาธารณสุขและทางจังหวัดติดตามให้ความช่วยเหลือดูแลอย่างเต็มที่
"นายกฯ รับทราบถึงความมุ่งมั่นตั้งใจในการทํางานของบุคลากรสาธารณสุข เพื่อให้บริการสุขภาพและพัฒนาคุณภาพชีวิตของคนในพื้นที่อย่างเข้มแข็ง และไม่ปรารถนาให้เกิดอันตรายหรือความสูญเสียจากการใช้ความรุนแรงไม่ว่ารูปแบบใดทั้งสิ้น"
โฆษกประจําสํานักนายกรัฐมนตรีกล่าวว่า นายกรัฐมนตรีได้มอบหมายให้กระทรวงสาธารณสุขเป็นหน่วยงานกลางประสานผู้ที่เกี่ยวข้อง เพื่อหารือถึงความเป็นไปได้ในการจัดตั้งกองทุนเยียวยาบุคลากรสาธารณสุขชายแดนใต้ การดูแลสิทธิสวัสดิการต่าง ๆ และมาตรการรักษาความปลอดภัยแก่ผู้ปฏิบัติงานในพื้นที่โดยเร่งด่วนที่สุด
........................................................................
สํานักโฆษก
รัฐบาลไทย-ข่าวทำเนียบรัฐบาล-รอง นรม. พลเอกประวิตร ฯ ประชุมคณะกรรมการแก้ไขปัญหาของ สอส. และสภาประชาชน 4 ภาค ครั้งที่ 1
วันศุกร์ที่ 31 กรกฎาคม 2563
รอง นรม. พลเอกประวิตร ฯ ประชุมคณะกรรมการแก้ไขปัญหาของ สอส. และสภาประชาชน 4 ภาค ครั้งที่ 1
รอง นรม. พลเอกประวิตร ฯ ประชุมคณะกรรมการแก้ไขปัญหาของ สอส. และสภาประชาชน 4 ภาค ครั้งที่ 1
วันนี้ (31 กรกฎาคม 2563) เวลา 09.30 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแก้ไขปัญหาของสภาเครือข่ายประชาชนอีสาน (สอส.) สภาประชาชน 4 ภาค ครั้งที่ 1/2563 พิจารณาคําสั่งแต่งตั้งคณะอนุกรรมการ 6 คณะเพื่อแก้ไขปัญหาให้แก่สภาเครือข่าย ประชาชนอีสาน (สอส.) และสภาประชาชน 4 ภาค
ที่ประชุมได้พิจารณาแนวทางแก้ไขปัญหาสภาเครือข่ายประชาชนอีสาน (สอส.) และสภาประชาชน 4 ภาค และ (ร่าง) คําสั่งแต่งตั้งคณะอนุกรรมการเพื่อแก้ไขปัญหาให้แก่สภาเครือข่าย ประชาชนอีสาน (สอส.) และสภาประชาชน 4 ภาค จํานวน 6 คณะ ดังนี้ 1) คณะอนุกรรมการแก้ไขปัญหาที่ดินและป่าไม้ 2) คณะอนุกรรมการแก้ไขปัญหาหนี้สิน 3) คณะอนุกรรมการแก้ไขปัญหาแหล่งน้ํา 4) คณะอนุกรรมการส่งเสริมและฟื้นฟูอาชีพภาคเกษตร 5) คณะอนุกรรมการแก้ไขปัญหาผู้ร่วมพัฒนาชาติไทย และ 6) คณะอนุกรรมกรรกลั่นกรองวาระการประชุม เสนอคณะกรรมการแก้ไขปัญหาของสภาเครือข่ายประชาชนอีสาน (สอส.) และสภาประชาชน 4 ภาค
โอกาสนี้ รองนายกรัฐมนตรีย้ําเป้าความสําคัญของการประชุม เพื่อพิจารณาขอเรียกร้องขอให้รัฐบาลช่วยแก้ไขปัญหาของเกษตรกรสภาเครือข่ายประชาชนอีสาน (สอส.) สภาประชาชน 4 ภาค ปัญหาที่ดินและป่าไม้ ปัญหาหนี้สิน ปัญหาแหล่งน้ํา ปัญหาผู้ร่วมพัฒนาชาติไทย และการส่งเสริมและฟื้นฟูอาชีพภาคเกษตร ขอให้ที่ประชุมร่วมรับฟังความคิดเห็นและร่วมกันบูรณาการแก้ไขปัญหาความเดือดร้อนของของสภาเครือข่ายประชาชน (สอส.) และสภาประชาชน 4 ภาค ด้านที่ดินและป่าไม้ พร้อมกําหนดมาตรการหรือหารือแนวทางการจัดหาที่ดินทํากินอย่างเป็นรูปธรรม ทุกภาคส่วนต้องร่วมติดตาม ประสาน สนับสนุนหรือเร่งรัดการดําเนินการแก้ไขปัญหาของสภาเครือข่ายประชาชนอีสาน และสภาประชาชน 4 ภาค จากส่วนราชการและหน่วยงานที่เกี่ยวข้อง โดยได้มีการแต่งตั้งคณะทํางานเพื่อช่วยการปฏิบัติงานได้ตามความเหมาะสมต่อไป
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.อุตสาหกรรม หารือร่วมเอกชน 4 จังหวัดภาคกลางตอนล่าง 2
วันจันทร์ที่ 5 มีนาคม 2561
รมช.อุตสาหกรรม หารือร่วมเอกชน 4 จังหวัดภาคกลางตอนล่าง 2
รัฐมนตรีช่วยว่าการกระทรวงอุตสาหกรรม  ร่วมหารือกับหัวหน้าส่วนราชการและเอกชนในพื้นที่ภาคกลางตอนล่าง 2
วันนี้ (5 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนางสาวนิสากร จึงเจริญธรรม รองปลัดกระทรวงอุตสาหกรรม และนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ได้ร่วมหารือกับหัวหน้าส่วนราชการและเอกชนในพื้นที่ภาคกลางตอนล่าง 2 ที่มีสภาอุตสาหกรรม และสภาหอการค้าไทย ทั้ง 4 จังหวัด คือ จังหวัดสมุทรสาคร เพชรบุรี ประจวบคีรีขันธ์ และสมุทรสงครามเข้าร่วม ระหว่างการประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 ณ จังหวัดเพชรบุรี
โดยรัฐมนตรีช่วยว่าการกระทรวงอุตสาหกรรม ได้รับฟังปัญหาจากภาคเอกชน และมอบหมายให้หน่วยงานที่เกี่ยวข้องสนับสนุนด้านการตลาดและการพัฒนาผลิตภัณฑ์ โดยเฉพาะผู้ประกอบการเอสเอ็มอี ที่ยังขาดการพัฒนาให้สามารถแข่งขันในตลาดได้ ณ โรงแรมรอยัล ไดมอนด์ เพชรบุรี
รัฐบาลไทย-ข่าวทำเนียบรัฐบาล-เกษตรฯ ถกหน่วยเกี่ยวข้อง และภาคเอกชน แก้ปัญหาราคากุ้งตกต่ำ
วันเสาร์ที่ 5 พฤษภาคม 2561
เกษตรฯ ถกหน่วยเกี่ยวข้อง และภาคเอกชน แก้ปัญหาราคากุ้งตกต่ํา
เกษตรฯ ถกหน่วยเกี่ยวข้อง และภาคเอกชน แก้ปัญหาราคากุ้งตกต่ํา เร่งแผนด่วนเจรจาผู้ประกอบการปรับลดราคาปัจจัยการผลิต พร้อมอ้อนผู้ส่งออกเพิ่มราคารับซื้อกุ้งจากเกษตรกร ลั่นได้ข้อสรุปมาตรการช่วยเหลือชัดเจนภายใน 10 พ.ค.
นายกฤษฏา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังประชุมหารือมาตรการแก้ไขปัญหาราคากุ้งตกต่ํา ร่วมกับหน่วยงานที่เกี่ยวข้อง ได้แก่ ปลัดกระทรวงมหาดไทย ผู้ว่าราชการจังหวัดสงขลา และนครศรีธรรมราช อธิบดีกรมการค้าภายใน กระทรวงพาณิชย์ และสมาคมแช่เยือกแข็งไทย โดยมีบริษัทผู้ส่งออกกุ้งรายใหญ่เข้าร่วมหารือ ว่า ผลการหารือร่วมกันในเบื้องต้นขณะนี้แบ่งเป็น 2 ระยะ คือ มาตรการเฉพาะหน้าหรือเร่งด่วน และมาตรการระยะปานกลางและระยะยาว โดยมาตรการระยะเร่งด่วน คือ การหารือร่วมกับภาคเอกชนเพื่อเจรจาขอปรับลดราคาปัจจัยการผลิตในการเลี้ยงกุ้งตามที่เกษตรกรผู้เลี้ยงกุ้งภาคใต้ร้องขอ และการขอความร่วมมือผู้ประกอบการรายใหญ่ที่รับซื้อกุ้งเพื่อส่งออก รับซื้อกุ้งขาวแวนนาไมจากเกษตรกรในราคาที่สูงขึ้นกว่าราคาที่รับซื้ออยู่ในปัจจุบันซึ่งอยู่ที่ราคา 105 – 115 บาท /ขนาดกุ้ง 100 ตัว ซึ่งทางภาคเอกชนได้ตอบรับข้อเสนอของกระทรวงเกษตรฯ ไปหารือกันในกลุ่มผู้ประกอบการอีกครั้งเพื่อให้ได้ข้อสรุปในเรื่องราคาที่ชัดเจน
ส่วนมาตรการระยะปานกลางและระยะยาว คือ การบริหารจัดการผลผลิตกุ้งให้สอดคล้องกับความต้องการของตลาด และการควบคุมคุณภาพการเลี้ยงกุ้งของเกษตรกรให้สามารถแข่งขันในตลาดโลก เนื่องจากขีดความสามารถแข่งขันการส่งออกกุ้งของไทยมีแนวโน้มลดลงต่อเนื่องจากที่เคยส่งออกเป็นอันดับ 1 แต่ปัจจุบันมีประเทศคู่แข่งที่ผลิตกุ้งในราคาต้นทุนที่ต่ํากว่าและได้ผลผลิตที่มากกว่าเกิดขึ้น โดยเฉพาะอินเดียที่มีผลผลิตกุ้งในปีนี้ถึง 6 – 7 แสนตัน ขณะที่ไทยมีผลผลิตกุ้งเฉลี่ย 2 แสนตัน เมื่อประเทศคู่แข่งผลิตกุ้งได้มากกว่าในต้นทุนที่ต่ํากว่าก็เกิดการแย่งตลาดเกิดขึ้น จึงส่งผลกระทบต่อราคากุ้งในประเทศไทย ดังนั้น กระทรวงเกษตรฯ โดยกรมประมง จะต้องเร่งจัดระเบียบการเลี้ยงกุ้ง การขึ้นทะเบียนฟาร์มของเกษตรกร เพื่อให้สามารถกํากับดูแลและควบคุมคุณภาพเพาะเลี้ยงไม่ให้มีการใช้ปัจจัยการผลิตเกินความจําเป็นที่ส่งผลต่อต้นทุนที่สูง รวมถึงคุณภาพกุ้งของไทยที่เป็นที่ยอมรับของตลาดต่างประเทศให้มากขึ้น และขอความร่วมมือภาคเอกชนลดปัจจัยการผลิตที่เกี่ยวข้องกับการเลี้ยงกุ้งด้วย
“อย่างไรก็ตาม ฝากถึงเกษตรกรว่าขณะนี้นายกรัฐมนตรีได้ส่งการให้ทุกหน่วยงานที่เกี่ยวข้องเร่งให้ความช่วยเหลือเกษตรกรผู้เลี้ยงกุ้งโดยเร่งด่วนแล้ว จึงขอความร่วมมืออย่าหลงเชื่อข่าวลือใดๆ ขอให้รอความชัดเจนจากรัฐมนตรีว่าการกระทรวงเกษตรฯ หรือรัฐมนตรีกระทรวงที่เกี่ยวข้อง ที่จะมีการแจ้งอย่างเป็นทางการไปยังกระทรวงมหาดไทย เพื่อแจ้งผ่านไปยังผู้ว่าราชการจังหวัดถึงเกษตรกรโดยตรง โดยคาดว่าน่าจะมีความชัดเจนในมาตรการต่างๆ ภายใน 10 พ.ค.นี้แน่นอน” นายกฤษฏา กล่าว
รัฐบาลไทย-ข่าวทำเนียบรัฐบาล-สำนักงานเศรษฐกิจการคลังชี้แจง โครงการบริจาคเบี้ยยังชีพผู้สูงอายุ เป็นช่องทางในการเกื้อกูลกันของคนในสังคม
วันเสาร์ที่ 11 พฤศจิกายน 2560
สํานักงานเศรษฐกิจการคลังชี้แจง โครงการบริจาคเบี้ยยังชีพผู้สูงอายุ เป็นช่องทางในการเกื้อกูลกันของคนในสังคม
ผู้อํานวยการสํานักงานเศรษฐกิจการคลัง ชี้แจงโครงการบริจาคเบี้ยยังชีพผู้สูงอายุ เป็นช่องทางในการเกื้อกูลกันของคนในสังคม
วันที่ 10 พฤศจิกายน 2560 นายสุวิชญ โรจนวานิช ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงโครงการบริจาคเบี้ยยังชีพผู้สูงอายุ ตามที่มีสื่อวิเคราะห์การดําเนินโครงการบริจาคเบี้ยยังชีพผู้สูงอายุในรายการ OVERVIEW เรื่องความพยายามที่จะลดงบประมาณภาครัฐ โดยเรียกร้องให้ผู้สูงอายุฐานะดี สละสิทธิการรับเบี้ยยังชีพ เพื่อนํางบประมาณไปช่วยผู้สูงอายุกลุ่มอื่น ๆ ดังนี้ 1. รัฐสร้างโจทย์โดยมีมุมมองที่น่าเป็นห่วงว่า การช่วยเหลือผู้สูงอายุเป็นเรื่องของการฟุ่มเฟือย และเป็นภาระทางการคลัง ซึ่งเป็นการประหยัดที่ไม่สมเหตุผล 2. เมื่อดูตัวเลขการช่วยเหลือผู้สูงอายุที่เป็นพลเรือน กับผู้สูงอายุที่เป็นข้าราชการมีช่องว่างห่างกันมาก กล่าวคือการช่วยเหลือผู้สูงอายุพลเรือนจํานวน 8 ล้านคน วงเงิน 64,000 ล้านบาท แต่ใช้งบประมาณดูแลข้าราชการจํานวน 5 แสนคน จํานวน 180,000 ล้านบาท 3. รัฐควรเรียกร้องให้ผู้สูงอายุที่เป็นข้าราชการเสียสละสิทธิประโยชน์ช่วยผู้สูงอายุที่เป็นพลเรือนมากขึ้น นั้น
สํานักงานเศรษฐกิจการคลัง ขอชี้แจงว่า รัฐบาลมีหน้าที่ในการดูแลประชาชนทุกคนให้มีคุณภาพชีวิตที่ดีอย่างน้อยในระดับพื้นฐาน และการดูแลผู้สูงอายุถือเป็นการให้สวัสดิการแก่ประชาชนตามสิทธิ ซึ่งโครงการบริจาคเบี้ยยังชีพผู้สูงอายุเป็นช่องทางในการเกื้อกูลกันของคนในสังคม โดยให้ผู้ที่มีรายได้ในการดํารงชีพที่เพียงพออยู่แล้ว นําเงินเบี้ยยังชีพที่ตนได้รับมาบริจาคเข้ากองทุนผู้สูงอายุเพื่อนําไปช่วยเหลือผู้สูงอายุที่มีรายได้น้อยจํานวน 3.6 ล้านคนให้มีรายได้ในการเลี้ยงชีพเพิ่มขึ้นและมีคุณภาพชีวิตที่ดีขึ้น
สําหรับบําเหน็จบํานาญข้าราชการ เป็นเงินตอบแทนการทํางานที่ให้แก่ข้าราชการที่รับราชการมา ขณะที่เบี้ยยังชีพผู้สูงอายุเป็นเงินให้เปล่าที่รัฐให้สวัสดิการขั้นพื้นฐานแก่ประชาชนพลเรือน จึงไม่อาจเทียบเคียงกันได้ และในการช่วยเหลือผู้สูงอายุ มีช่องทางให้บริจาคเงินเข้ากองทุนผู้สูงอายุได้ ซึ่งผู้สูงอายุที่เป็นข้าราชการก็สามารถบริจาคเงินของตนเข้ากองทุนผู้สูงอายุได้
ทั้งนี้ สําหรับผู้ที่รับเบี้ยยังชีพสามารถแจ้งบริจาคเบี้ยยังชีพเข้ากองทุนผู้สูงอายุเพื่อช่วยเหลือผู้สูงอายุที่มีรายได้น้อยในโครงการลงทะเบียนเพื่อสวัสดิการแห่งรัฐได้ โดยนําบัตรประจําตัวประชาชนพร้อมสําเนาไปแจ้งบริจาคได้ที่หน่วยงานที่ตนได้ลงทะเบียนรับเบี้ยยังชีพไว้ ได้แก่ สํานักงานเขต อบต. เทศบาล และสํานักงานเมืองพัทยา ตั้งแต่วันที่ 1 ธันวาคม 2560 เป็นต้นไป
--------------------------
รัฐบาลไทย-ข่าวทำเนียบรัฐบาล-ท่าอากาศยานดอนเมือง ร่วมกับ องค์การขนส่งมวลชนกรุงเทพ เปิดเดินรถโดยสารสายใหม่ เพิ่ม 2 เส้นทาง จากท่าอากาศยานดอนเมืองไปสวนลุมพินีและสนามหลวง
วันศุกร์ที่ 5 พฤษภาคม 2560
ท่าอากาศยานดอนเมือง ร่วมกับ องค์การขนส่งมวลชนกรุงเทพ เปิดเดินรถโดยสารสายใหม่ เพิ่ม 2 เส้นทาง จากท่าอากาศยานดอนเมืองไปสวนลุมพินีและสนามหลวง
นายเพ็ชร ชั้นเจริญ ผู้อํานวยการท่าอากาศยานดอนเมือง (ทดม.) บริษัท ท่าอากาศยานไทย จํากัด (มหาชน) (ทอท.) กระทรวงคมนาคม กล่าวว่า
ตามนโยบายของ นายอาคม เติมพิทยาไพสิฐ รัฐมนตรีว่าการกระทรวงคมนาคม ที่ต้องการให้ประชาชนมีทางเลือกที่หลากหลายในการเชื่อมต่อการเดินทางจาก ทดม. ไปสู่จุดหมายปลายทางต่าง ๆ ได้อย่างสะดวก รวมทั้งแก้ไขปัญหาการจราจรที่คับคั่งและรถแท็กซี่ของ ทดม. ให้บริการไม่เพียงพอในช่วงเวลาที่มีการเดินทางคับคั่ง (Peak Hour) ทดม. ได้ร่วมกับองค์การขนส่งมวลชนกรุงเทพ (ขสมก.) เปิดให้บริการเส้นทางเดินรถเมล์สายใหม่เพิ่มเติม จากเดิมเปิดให้บริการ จํานวน 2 เส้นทาง ได้แก่ สาย A1 เส้นทาง ทดม. – จตุจักร และสาย A2 เส้นทาง ทดม. – อนุสาวรีย์ชัยสมรภูมิ ในอัตราค่าโดยสาร 30 บาท ตลอดสาย และ ทดม. ได้เปิดเส้นทางการเดินรถโดยสารเพิ่มขึ้น จํานวน 2 เส้นทาง ได้แก่ สาย A3 เส้นทาง ทดม. – สวนลุมพินี และสาย A4 เส้นทาง ทดม. – สนามหลวง อัตราค่าโดยสาร 50 บาท ตลอดสาย ตั้งแต่วันที่ 1 พฤษภาคม 2560 ระหว่างเวลา 07.00 น. – 23.00 น. โดยมีรายละเอียดเส้นทางการเดินรถ ดังนี้
-สาย A3 เส้นทาง ทดม. – สวนลุมพินี เที่ยวไป เริ่มต้นที่ ทดม. ขึ้นทางด่วนโทลล์เวย์ด่านหลักสี่ ลงดินแดง เลี้ยวขวาเข้าถนนราชปรารภ ผ่านแยกมักกะสัน เข้าประตูน้ํา ข้ามสะพานแยกเพชรบุรี ผ่านราชประสงค์ ถึงแยกราชประสงค์ ตรงไปเข้าถนนราชดําริ ผ่านแยกสารสิน ถึงแยกศาลาแดง เลี้ยวซ้ายถนนพระราม 4 เลี้ยวซ้ายเข้าถนนวิทยุ สุดเส้นทางที่ป้ายตรงข้าม สน. ลุมพินี ส่วนเที่ยวกลับ เริ่มต้นจากท่าปล่อยรถ (ตรงข้าม สน. ลุมพินี) ตรงไป เลี้ยวซ้ายเข้าถนนหลังสวน ถึงแยกสารสิน สภากาชาด เลี้ยวขวาเข้าถนนราชดําริ กลับเส้นทางเดิม
-สาย A4 เส้นทาง ทดม. – สนามหลวง เที่ยวไป เริ่มต้นที่ ทดม. ขึ้นทางด่วนโทลล์เวย์ด่านหลักสี่ ลงทางด่วนยมราช ไปตามถนนหลานหลวง ข้ามแยกผ่านฟ้าลีลาศ ไปตามถนนราชดําเนิน วงเวียนอนุสาวรีย์ประชาธิปไตย เลี้ยวขวาถนนดินสอ เลี้ยวซ้ายหน้าวัดบวรนิเวศวิหาร เลี้ยวซ้ายเข้าถนนบวรนิเวศ (ถนนข้าวสาร) เลี้ยวกลับรถผ่านหลังห้างบางลําพู เลี้ยวซ้ายเข้าถนนพระสุเมรุ เลี้ยวซ้ายเข้าถนนจักรพงษ์ ผ่าน สน. ชนะสงคราม เลี้ยวขวาไปลอดใต้สะพานพระปิ่นเกล้า เลี้ยวซ้ายเข้าท่าสนามหลวง และเที่ยวกลับ เริ่มต้นจากท่าสนามหลวง ลอดใต้สะพานพระปิ่นเกล้า ตรงไปตามถนนพระอาทิตย์ เลี้ยวขวาเข้าถนนจักรพงษ์ ผ่าน สน. ชนะสงคราม เลี้ยวซ้ายเข้าถนนราชดําเนินกลาง ขึ้นทางด่วนยมราช กลับเส้นทางเดิม
ทั้งนี้ ทดม. ได้จัดจุดจอดรถโดยสารบริเวณชานชาลา อาคารผู้โดยสาร อาคาร 1 ชั้น 1 ประตู 6 และชานชาลา อาคารผู้โดยสาร อาคาร 2 ชั้น 1 ประตู 12 เมื่อผู้โดยสารเดินออกมาจากห้องโถงผู้โดยสารขาเข้า สามารถขึ้นรถโดยสารเดินทางต่อไปสู่จุดหมายปลายทางในกรุงเทพมหานครได้อย่างสะดวกและรวดเร็ว หากผู้โดยสารมีข้อสงสัยหรือไม่ได้รับความสะดวกในการให้บริการ สามารถแจ้งได้ที่ศูนย์ประชาสัมพันธ์ ทดม. หมายเลขโทรศัพท์ 0 2535 1192 หรือ AOT Contact Center 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-รองปลัด สุรพล เข้าเฝ้าทูลละอองพระบาทพร้อมรับเข็มพระราชทานจากสมเด็จพระเทพรัตนราชสุดาฯ สยามบรมราชกุมารี
วันศุกร์ที่ 15 มีนาคม 2562
รองปลัด สุรพล เข้าเฝ้าทูลละอองพระบาทพร้อมรับเข็มพระราชทานจากสมเด็จพระเทพรัตนราชสุดาฯ สยามบรมราชกุมารี
นายสุรพล ชามาตย์ รองปลัดกระทรวงอุตสาหกรรม ร่วมเข้าเฝ้าทูลละอองพระบาทพร้อมรับเข็มพระราชทานจากสมเด็จพระเทพรัตนราชสุดาฯ สยามบรมราชกุมารี
วันนี้ (15 มีนาคม 2562) เวลา 8.00 น นายสุรพล ชามาตย์ รองปลัดกระทรวงอุตสาหกรรม ร่วมเข้าเฝ้าทูลละอองพระบาทพร้อมรับเข็มพระราชทานจากสมเด็จพระเทพรัตนราชสุดาฯ สยามบรมราชกุมารี ที่พระองค์ทรงเสด็จพระราชดําเนินทรงเปิดนิทรรศการและทอดพระเนตรนิทรรศการทางวิชาการ วิทยาศาสตร์และนวัตกรรม มจพ. เทคโนนิทัศน์น้อมเกล้า "60 ปีแห่งการสร้างสรรค์ประดิษฐกรรมสู่นวัตกรรม" ณ มหาวิทยาลัยเทคโนโลยีพระจอมเกล้าพระนครเหนือ
รัฐบาลไทย-ข่าวทำเนียบรัฐบาล-นายกรัฐมนตรีขออย่ากังวลการตรวจข้อเท็จจริงกรณีข้อร้องเรียนการเก็บส่วยสถานบันเทิงจังหวัดภูเก็ต ยืนยันให้ความเป็นธรรมกับทุกคน
วันอังคารที่ 21 พฤศจิกายน 2560
นายกรัฐมนตรีขออย่ากังวลการตรวจข้อเท็จจริงกรณีข้อร้องเรียนการเก็บส่วยสถานบันเทิงจังหวัดภูเก็ต ยืนยันให้ความเป็นธรรมกับทุกคน
นายกรัฐมนตรีขออย่ากังวลการตรวจข้อเท็จจริงกรณีข้อร้องเรียนการเก็บส่วยสถานบันเทิงจังหวัดภูเก็ต ยืนยันให้ความเป็นธรรมกับทุกคน
วันนี้ (21 พฤศจิกายน 2560) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงความคืบหน้ากรณีการร้องเรียนเรื่องการเก็บส่วยจากสถานบันเทิงของตํารวจที่จังหวัดภูเก็ตว่า อยู่ในขั้นตอนการตรวจสอบของสํานักงานตํารวจแห่งชาติ ขออย่าเป็นกังวลประด็นการตรวจสอบถึงแม้จะเป็นการตรวจสอบกันเองของตํารวจก็ตาม เพราะเป็นกลไกของรัฐ ทุกประเด็นจะมีการตรวจสอบตามหลักฐาน และข้อเท็จจริง เพื่อช่วยกันแก้ไขปัญหาการทุจริต โดยจะให้เป็นความเป็นธรรมกับทุกคน และพร้อมจะรับฟังข้อมูลจากทุกคน จากทุกภาคส่วน
-----------------------------